Elcykler er ikke rigtige cykler, det er knallerter for de dovne. Sådan lyder fordommene ofte fra os cyklister, når vi gang på gang ser os overhalet af mødre på tunge ladcykler og ældre herrer i ubesværet høj fart.

Men fordommen er forkert. Elcyklen kan nemlig få rigtig mange pendlere ud af bilerne og ind på cykelstierne.

Her får de meget mere motion, end de ellers ville have fået, samtidig med at de sparer klimaet for CO 2 og vejene for trængsel.